A Kollégiumok Igazgatójának 6/2023. sz. határozata a szakmai gyakorlatukat megkezdő végzős ÁOK és GYTK hallgatók jogállásáról és kollégiumi elhelyezésükről

Azon végzős ÁOK és GYTK hallgatónak, aki tanrendben meghatározott és igazolt szakmai gyakorlatát teljesíti, kérelme alapján kollégiumi elhelyezést biztosítunk.

Az elhelyezés feltételei:

* kérelem benyújtása elektronikus úton (<http://semmelweis.hu/kollegiumok/hallgatoi-elet/jelentkezes-nyari-elhelyezesre/>) legkésőbb 2023. június 30-ig az adott kollégium ügyintézője felé a név, NEPTUN kód és az elhelyezés időtartama megjelölésével,
* 2023. június 1-én kollégiumi elhelyezésben részesült,
* kérelme elbírálásakor nincs tartozása a Kollégiumok felé,
* Elhelyezési Megállapodás aláírása,
* **a 2023/24-as tanév kollégiumi elhelyezésére benyújtott pályázat elbírálása alapján kollégiumi elhelyezésről hozott pozitív döntés utólagos leadása,**

Az elhelyezésért a megállapított kollégiumi térítési díjat kell fizetni, amennyiben a feltételek teljesülnek és a hallgató elfogadja a kijelölt kollégiumi férőhelyét. A díj havi díj, nem osztható és nem arányosítható.

Amennyiben az elhelyezés során valamely feltétel nem teljesül/hiányzik, úgy az elhelyezés vendégelhelyezésnek minősül.

Az a végzős hallgató, aki 2023. augusztus 31-ig tartó időszakra egyedi elbírálást kér az elhelyezés során (kétágyas lakószobában egyedül vagy háromágyas lakószobában másodmagával szeretne lakni) annak a kollégiumi térítési díj mellett a 02/2023.sz. Igazgatói határozatban megállapított egy férőhelyre eső – ebben az esetben be nem töltött férőhelyre eső - vendégdíj összege is kiírásra kerül.

A díjak megfizetése a NEPTUN rendszeren keresztül történik az ott kiírt határidőig.

Az elhelyezést kollégiumi térítési díj ellenében mindkét kar végzős hallgatói esetében **2023. július 16-tól** biztosítom. Amennyiben az ezt megelőző időszakra is elhelyezést igényelnek, azt vendégelhelyezés formájában tudom biztosítani.

Budapest, 2023. április 30.

Dr. Godó Ferenc

igazgató

s.k.